Ray Harryhausen

Ray Harryhausen (1920–2013) var en amerikansk dukkeanimatør og produsent, som har satt sitt personlige preg på en rekke populære eventyrfilmer. Sammen med Willis O'Brian var han pioner innen dukkeanimasjon.

Biografi 
Harryhausen hadde sin debut som animatør i 1942 med kortfilmen Tulips Shall Grow, der han står kreditert som sjefs-animatør. Samme år hadde han sin debut som produsent på filmen How to Bridge a Gorge.  Harryhausens mest innflytelsesrike film var Sinbad, sjørøveren (The 7th Voyage of Sinbad) (1958), hvor man for første gang i filmhistorien så mytologiske vesener slik som drager og kykloper opptre som livaktige, tredimensjonale vesener, side om side med levende skuespillere, og i farver. Den mest populære av hans filmer er Jason and the Argonauts (1963), hvorfra man kanskje i særdeleshet husker scenen hvor den greske sagnhelten Jason sloss mot en dødningehær. Harryhausens effekter gjorde et voldsomt inntrykk på datidens publikum. 

Harryhausen har også regissert og vært produsent på en del filmer. I tillegg har han vært involvert på manussiden på alle filmene om Sinbad.

Han skal ha hentet inspirasjon av filmen King Kong og effektene til Willis O'Brien.

Priser 
Han har blitt tildelt fire Saturn Award, to Annie Awards, samt Art Directors Guild (2008), Hugo Awards (1959), Sitges (1995) og Gordon E. Sawyer Award (tildelt under Oscar-utdelingen i 1992).

I 2003 fikk han en stjerne på Hollywood Walk of Fame.

Hans liv og betydning for filmbransjen ble skildret i dokumentarfilmen The Harryhausen Chronicles fra 1998.

Filmografi 
 How to Bridge a Gorge (1942) (produsent) 
 Tulips Shall Grow (1942) (hovedanimatør) 
 Mother Goose Stories (1946) (produsent) 
 The Story of Little Red Riding Hood (1949) (produsent, animatør) 
 Mighty Joe Young (1949) (first technician)
 Rapunzel (1951) (producer) 
 Hansel and Gretel (1951) (produsent) 
 The Story of King Midas (1953) (produsent) 
 Fortidsuhyret (The Beast from 20,000 Fathoms) (1954) (visual effects)
 Det kom fra havets dyp (It Came from Beneath the Sea) (1955) (visual effects) 
 The Animal World (1956) (effects technician) 
 Earth vs. the Flying Saucers (1956) (special photographic, animasjonseffekter) 
 20 Million Miles to Earth (1957) (visual effects) 
 Sinbad, sjøfareren (The 7th Voyage of Sinbad) (1958) (associate producer, visual effects) 
 Gullivers reiser (The 3 Worlds of Gulliver) (1960) (visual effects) 
 Mysterious Island (1961) (special visual effects) 
 Jason og det gylne skinn (1963) (associate producer, visual effects) 
 First Men in the Moon (1964) (associate producer, visual effects) 
 One Million Years B.C. (1966) (special visual effects) 
 The Valley of Gwangi (1969) (associate producer, visual effects) 
 The Golden Voyage of Sinbad (1974) (produsent, visual effects) 
 Sinbad and the Eye of the Tiger (1977) (produsent, visual effects) 
 Clash of the Titans (1981) (produsent, visual effects)
 The Story of the Tortoise & the Hare (2003) (regissør, med-produsent, animatør)
 Ray Harryhausen Presents: The Pit and the Pendulum (2007) (produksjonsleder)

Referanser

Kilder 
 www.guardian.co.uk: Film animation pioneer Ray Harryhausen's career – in pictures

Eksterne lenker 
 
 

Animatører fra USA
Filmprodusenter fra USA
Hollywood Walk of Fame
Personer fra Los Angeles